Könyvesház

A Singer társaság háza („Könyvesház” néven is ismert) épület a Néva sugárút 28. szám alatt helyezkedik el Szentpétervárott, szövetségi jelentőségű építészeti emlékmű; állami tulajdonban van. Története Ötemeletes épület tetőtérrel, az épület modern stílusban készült, kb. 7000 m² alapterülettel, 1902–1904 között épült Pável Szjuzor építész tervei alapján a Singer Részvénytársaság részére Oroszországban. A terv újító jellegű volt, nem csak a technikai kivitelezés és építészeti stílus tekintetében, hanem rendeltetésében is. A varrógépeket gyártó Singer társaság vezetése eredetileg felhőkarcolót szeretett volna építeni, hasonlót ahhoz az épülethez, amelyet a társaság ekkortájt New Yorkban építtetett (Singer Building): egy sokemeletes épületet tele irodákkal. De az épületek párkánymagassága Pétervár központjában nem haladhatta meg a 23,5 métert. Az építész remekül hidalta át ezt az ellentmondást: a hat szint és a tetőtér fölé egy szép tornyot építtetett, amelynek a tetején egy üvegföldgömb található. Éppen ez a magasba törő toronyrész az, ami a magasság benyomását kelti, de a könnyedsége folytán nem homályosítja el a Nyevszkij proszpekt fölé emelkedő Kazanyi-székesegyház és a Vérző Megváltó-templom kupoláit. A megépítés során számos technikai újdonságot alkalmaztak, Oroszországban ekkor használtak először fém-vázszerkezetet. Újdonságot jelentettek Szentpétervár építészetében az átriumok is: az üvegtetővel fedett belső udvarok. Az épületet az akkori idők leghaladóbb technológiai újításaival szerelték fel, kezdve a liftektől a tetőkön alkalmazott automatikus hóeltakarításig. Az épület modern stílusban készült. A díszítésben az indás növényeket imitáló vonalak dominálnak, a belső teret kovácsolt bronzból készült növényminták díszítik. A homlokzaton Amandus Henrich Adamson szobrai találhatók, melyek a haladást és a varróipart, a Singer-cég fő profilját szimbolizálják. Az épület a modern építészeti irányzat ragyogó példája. 1917-ig az épület Singer társaság tulajdona volt. 1919 decemberétől az épületben volt a "Petrogoszizdat" (1938-tól a "Lenizdat") könyvkiadó vállalat, az 1920-30-as években más kiadók is, az épületben könyvkereskedés is folyt, 1938-tól pedig itt található a "Könyvesház". 2004-től 2006 szeptemberéig az épületen felújítási munkálatok zajlottak, amit a "Roszohrankultura" (A szövetségi kulturális örökségvédelmi felügyelet) és a "KGIOP" (Szentpétervár történelmi és kulturális emlékeinek állami felügyeletével foglalkozó önkormányzati szerv) egyezménye alapján a Pétervári ingatlanügynökség Zrt. végzett el, amely a Vagyonkezelő Bizottsággal hosszútávú bérleti szerződést kötött az épület használatára. 2006 novemberétől az épületben újra működik a Könyvesház, amely az épület egy részét foglalja el, míg a másik részét a Pétervári Ingatlanügynökség Zrt. bérbe adja. Fényképek Források «Дом книги» (Невский пр., 28) С. Н. Стрижак К 100-летию возведения «небоскрёба» на Невском//«Дизайн и Строительство», № 3(24) 2004 год История компании «Зингер» Авт. текста: Кириков Б. М.; Вознесенский А. В. Дом компании «Зингер» — Дом книги. СПб.: Изд. дом «Коло», 2008. Megjegyzések Hivatkozások Дом Книги. Историческая справка // Сайт Санкт-Петербургского Дома Книги Дом компании "Зингер" на сайте петербургской архитектуры Archiválva 2012. április 14-i dátummal a Wayback Machine-ben. [1]